
Narva linna RSN TK 06.06.1989. a otsuse nr 224

„О предоставлении земельного участка Мостостроительному поезду -423, Мостострой-5,  под производственную базу в г. Нарва ул. Пуувилла“ „Sillaehitusrongile nr 423, Mostostroi - 5, Narva linnas Puuvilla tänaval alaliseks kasutamiseks tootmisbaasi rajamiseks maa eraldamine“ punkti 1 alapunkti 1.2 kehtetuks tunnistamine
1. Asjaolud ja menetluse käik

Narva linna RSN TK 06.06.1989. a otsuse nr 224 punktiga 1 eraldati linna maadest Sillaehitusrongile nr 423,   Mostostroi -5,  tootmisbaasi rajamiseks alaliseks kasutamiseks kaks maa-ala, asukohaga Narva linn Puuvilla tänav, ligikaudse pindalaga 0,79 ha ja 0,14 ha.
Arhitektuuri- ja Linnaplaneerimise Amet  pöördus 25.11.2014. a. kirjaga nr 1-13.3/3997 aktsiaselts K-MOST (Sillaehitusrong nr 423 õigusjärglane) poole eeldusega algatada eelpoolmainitud kruntidel maareform.
Aktsiaseltsilt K-MOST 01.12.2014. a. saadud kirjast nr 342 selgub, et käesoleval ajal ei ole tootmisbaasi rajamise vajadust ning aktsiaselts K-MOST palub alates 01.01.2015. a. lõpetada maa-alade alalise kasutamise.

Kohapealsel vaatlusel aga selgus, et ühel neist kruntidest (ligikaudse pindalaga 0,79 ha) on betoonist rajatis, mistõttu antud maa-ala maakasutust ei ole võimalik lõpetada.
Teisel maa-alal (ligikaudse pindalaga 0,14 ha) puuduvad ehitised. Seega tulenevalt aktsiaselts K-MOST  01.12.2014. a. esitatud avaldusest, tunnistada kehtetuks Narva linna RSN TK 06.06.1989. a otsuse nr 224 punkti 1 alapunkt 1.2 ja lõpetada Puuvilla tänavale tootmisbaasiks eraldatud maakasutus, mis on ligikaudse pindalaga 0,14 ha.
2.   Õiguslikud alused
Haldusmenetluse seaduse §68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. 
3.  Otsus

Tunnistada kehtetuks Narva linna RSN TK 06.06.1989. a otsuse nr 224 punkti 1 alapunkt 1.2 ja lõpetada Puuvilla tänavale tootmisbaasiks eraldatud maakasutus, ligikaudse pindalaga 0,14 ha.
4. Rakendussätted
4.1 Kohustada Narva Linnavalitsuse Arhitektuuri- ja Linnaplaneerimise Ametit teha korraldus teatavaks aktsiaseltsile K-MOST.
4.2 Korraldus jõustub teatavakstegemisest.
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

